b'\n_START_ARTICLE_\nIbor\n_START_PARAGRAPH_\nIbor in njegov brat Ajo sta bila prva mitolo\xc5\xa1ka kralja Langobardov, ki sta svoje ljudstvo vodila iz Skandinavije do ju\xc5\xbene obale Baltskega morja, * ni znano, \xe2\x80\xa0 ni znano._NEWLINE_Obstoj dvovladja bratov v enem od najbolj oddaljenih evropskih ljudstev odra\xc5\xbea strukturo mo\xc4\x8di v stari germanski dru\xc5\xbebi: vsi bratje so imeli enake pravice do nasledstva, sodelovali v odlo\xc4\x8danju in bili pogosto skupaj izvoljeni za vladarja._NEWLINE_Pavel Diakon v svoji Zgodovini Langobardov v skladu z mitom o nastanku Langobardov, ki ga je poznal iz zapisov v Origo Gentis Langobardorum (Izvor Langobardov), pi\xc5\xa1e, da sta sinova kraljice Gambare, vodila Langobarde, ki so se takrat imenovali Vinili, v Skoringo, ki je bila morda ob ustju Labe nasproti otoka R\xc3\xbcgen v sedanji severni Nem\xc4\x8diji._NEWLINE_Langobardi so se tam spopadli z novimi sosedi Vandali. V odlo\xc4\x8dilni bitki sta zmagala Ibor in Ajo. Legenda pravi, da jim je pri tem pomagal bog Odin, katerega je na Gambarino pro\xc5\xa1njo pregovorila njegova \xc5\xbeena, boginja Frigg.'